Selfyssingurinn Elvar Geir Sævarsson veiktist alvarlega og skyndilega þann 22. ágúst síðastliðinn . Vinir hans hafa boðað til samstöðu - og styrktarpartýs á Hard Rock Café í Reykjavík föstudagskvöldið 6. desember þar sem fjöldi listamanna kemur fram . Meðal þeirra sem stíga á stokk eru Flekar , Morðingjarnir , Kolrassa krókríðandi , Skálmöld , Sólstafir og HAM . Elvar hefur lengi verið viðriðinn tónlistarbransann og spilað á gítar með fjölda hljómsveita auk þess sem hann starfar sem hljóðmaður hjá Þjóðleikhúsinu . „ Það er áfall að vera kippt út úr sínu eðlilega lífi á augabragði og þá er gott að finna að maður er ekki einn , “ segir Stefán Magnússon , vinur Elvars og einn þeirra sem standa að tónleikunum . „ Það er dýrt að verða veikur og því fylgir vinnutap og við viljum síst af öllu að Elvar Geir hafi fjárhagsáhyggjur þegar hann á eingöngu að vera að einbeita sér að því að ná bata . “ Vonandi geta sem flestir mætt á tónleikana á föstudagskvöldið , en þeir sem sjá sér ekki fært að mæta geta lagt inn á styrktarreikning sem opnaður hefur verið fyrir Elvar , nr : 0370-22-018601 , kt. 120583-3609 .